rejauldu/bengali-wikipedia huggingface dataset:
ভাষাবিজ্ঞান এবং সংজ্ঞানাত্মক বিজ্ঞানে সংজ্ঞানাত্মক ভাষাবিজ্ঞান () বলতে ভাষাবিজ্ঞানের একটি ঘরানাকে বোঝায়, যেখানে মনে করা হয়, মানুষের সামগ্রিক সংজ্ঞান (cognition) প্রক্রিয়ার প্রেক্ষিতেই ভাষার সৃষ্টি, শিখন, ও ব্যবহার সবচেয়ে ভালভাবে ব্যাখ্যা করা সম্ভব। সংজ্ঞানাত্মক ভাষাবিজ্ঞানীরা তিনটি মূল অবস্থান গ্রহণ করেছেন। প্রথমত, ভাষার জন্য মনে বা মস্তিষ্কে যে একটি আলাদা স্বয়ংক্রিয় ব্যবস্থা আছে, সেটি তারা অস্বীকার করেন। দ্বিতীয়ত, তারা "ধারণায়ন" (conceptualization)-এর প্রেক্ষিতে ব্যাকরণ বোঝার চেষ্টা করেন। এবং তৃতীয়ত, তারা দাবী করেন যে ভাষার ব্যবহারের মধ্যে দিয়ে মানুষের মধ্যে ভাষা সম্পর্কিত জ্ঞান গড়ে ওঠে।    তথ্যসূত্র    আরও পড়ুন   Evans, Vyvyan; Benjamin Bergen & Joerg Zinken (2007). The Cognitive Linguistics Reader. London: Equinox.  Evans, Vyvyan, Benjamin K. Bergen and Jörg Zinken. The Cognitive Linguistics Enterprise: An Overview. In Vyvyan Evans, Benjamin K. Bergen and Jörg Zinken (Eds). The Cognitive Linguistics Reader. Equinox Publishing Co.  Geeraerts, D. & H. Cuyckens, eds. (2007). The Oxford Handbook of Cognitive Linguistics. New York: Oxford University Press.   Geeraerts, D., ed. (2006). Cognitive Linguistics: Basic Readings. Berlin / New York: Mouton de Gruyter.  Kristiansen et al., eds. (2006). Cognitive Linguistics: Current Applications and Future Perspectives. Berlin / New York: Mouton de Gruyter.  Rohrer, T. Embodiment and Experientialism in Cognitive Linguistics. In the Handbook of Cognitive Linguistics, Dirk Geeraerts and Herbert Cuyckens, eds., Oxford University Press, forthcoming.  Gilles Fauconnier has written a brief, manifesto-like introduction to Cognitive linguistics, which compares it to mainstream, Chomsky-inspired linguistics. See Introduction to Methods and Generalizations. In T. Janssen and G. Redeker (Eds). Scope and Foundations of Cognitive Linguistics. The Hague: Mouton De Gruyter. Cognitive Linguistics Research Series. (on-line version)  Grady, Oakley, and Coulson (1999). "Blending and Metaphor". In Metaphor in cognitive linguistics, Steen and Gibbs (eds.). Philadelphia: John Benjamins. (online version)  Schmid, H. J. et al. (1996). An Introduction to Cognitive Linguistics. New York, Longman.  Fauconnier, G. (1997). Mappings in Thought and Language.  Taylor, J. R. (2002). Cognitive Grammar. Oxford, Oxford University Press.  Croft, W. & D.A. Cruse (2004) Cognitive Linguistics. Cambridge: Cambridge University Press.  Tomasello, M. (2003). Constructing a Language. A Usage-Based Theory of Language Acquisition. Harvard University Press.  Fauconnier, Gilles and Mark Turner (2003). The Way We Think. New York: Basic Books.  বিষয়শ্রেণী:ভাষাবিজ্ঞান বিষয়শ্রেণী:সংজ্ঞানাত্মক বিজ্ঞান
বাংলা মিরর (বাংলা দর্পণ) হলো ব্রিটিশ বাংলাদেশীদের জন্য একটি সাপ্তাহিক সংবাদপত্র, যা ইংরেজি ভাষায় প্রকাশিত হয়।  পত্রিকাটি '''বাংলা মিরর গ্রুপ''' এর মালিকানাধীন। পত্রিকার সদর দপ্তর ইংল্যান্ডের রাজধানী লন্ডন শহরে অবস্থিত।   প্রতিষ্ঠা  বাংলা মিরর পত্রিকা প্রথম প্রকাশিত হয় ২০১২ সালে। লন্ডনভিত্তিক পত্রিকাটি প্রতি শুক্রবার বের হয়। এর প্রতি কপির দাম মাত্র  £0.50 ( বার্ষিক £35)। পত্রিকার উদ্দেশ্য হলো ব্রিটিশ বাংলাদেশীদের সাথে বাংলাদেশের প্রাচীন সাহিত্য-সংস্কৃতির সম্পর্ক স্থাপন করানো। এর মালিক বাংলা মিরর গ্রুপ। শাহাদত করিম এই পত্রিকার সম্পাদক হিসেবে দায়িত্ব পালন করছেন।   বিষয়বস্তু  বাংলা মিরর পত্রিকাটিতে সমাজ,রাষ্ট্র, রাজনীতি, বিজ্ঞান, পরিবেশ ইত্যাদি বিষয় নিয়ে লেখা প্রকাশ করে থাকে। এই পত্রিকায় সমসাময়িক ঘটনাবলী এবং ব্রিটিশ বাংলাদেশী সম্প্রদায়ের আগ্রহমূলক সংবাদ এর প্রতি বিশেষ গুরুত্ব দেওয়া হয়। এতে বাংলাদেশী এবং ব্রিটিশ বাংলাদেশীদের জন্য বিনোদন, রাজনীতি, সামাজিক সংগঠন,বাংলার ইতিহাস,ঐতিহ্য ইত্যাদি এবং উক্ত সম্প্রদায়ের বিভিন্ন উৎসব নিয়েও নিবন্ধ থাকে।  পত্রিকাটি যুক্তরাজ্যসহ বাংলাদেশ, যুক্তরাষ্ট্র, শ্রীলঙ্কা, নরওয়ে এবং আইসল্যান্ডে পাওয়া যায়। এমনকি এই পত্রিকা লন্ডনে বাংলাদেশ দূতাবাস এবং বাংলাদেশে স্বরাষ্ট্র বিভাগেও পড়া হয়। অনেক ব্রিটিশ নাগরিকও এই পত্রিকা পরে থাকেন।   আরো দেখুন   List of newspapers in London   তথ্যসূত্র    বহিঃসংযোগ     বিষয়শ্রেণী:ইংরেজি ভাষার সংবাদপত্র বিষয়শ্রেণী:২০০২-এ প্রতিষ্ঠিত সংবাদপত্র বিষয়শ্রেণী:২০০২-এ ইংল্যান্ডে প্রতিষ্ঠিত বিষয়শ্রেণী:লন্ডনের সংবাদপত্র বিষয়শ্রেণী:যুক্তরাজ্যের সাপ্তাহিক সংবাদপত্র বিষয়শ্রেণী:যুক্তরাজ্যের জাতীয় সংবাদপত্র বিষয়শ্রেণী:ব্রিটিশ বাংলাদেশী গণমাধ্যম
১৯ দফা কর্মসূচি হচ্ছে বাংলাদেশের সাবেক রাষ্ট্রপতি এবং বাংলাদেশ জাতীয়তাবাদী দল-বিএনপির প্রতিষ্ঠাতা শহীদ রাষ্ট্রপতি জিয়াউর রহমান কর্তৃক ১৯৭৭ সালের ৩০ এপ্রিল প্রদত্ত একটি রাজনৈতিক আর্থ-সামাজিক উন্নয়ন কর্মসূচি।   ১৯ দফা সমূহ  দেশের আর্থ-সামাজিক উন্নয়নের লক্ষ্যে শহীদ প্রেসিডেন্ট জিয়াউর রহমান নিম্নলিখিত ১৯ দফা কর্মসূচি প্রণয়ন করেছিলেন:   সর্বোতভাবে দেশের স্বাধীনতা, অখণ্ডতা ও সার্বভৌমত্ব রক্ষা করা।  শাসনতন্ত্রের চারটি মূলনীতি অর্থাৎ সর্বশক্তিমান আল্লাহর প্রতি পূর্ণ বিশ্বাস ও আস্থা, গণতন্ত্র, জাতীয়তাবাদ এবং সামাজিক ও অর্থনৈতিক ন্যায়বিচারের সমাজতন্ত্র জাতীয় জীবনের সর্বস্তরে প্রতিফলন করা।  সর্ব উপায়ে নিজেদেরকে একটি আত্বনির্ভরশীল জাতি হিসেবে গড়ে তোলা।  প্রশাসনের সর্বস্তরে, উন্নয়ন কার্যক্রম এবং আইন-শৃংখলা রক্ষার ব্যাপারে জনসাধারনের অংশগ্রহণ নিশ্চিত করা।  সর্বোচ্চ অগ্রাধিকারের ভিত্তিতে কৃষি উন্নয়নের মাধ্যমে গ্রামীণ তথা জাতীয় অর্থনীতিকে জোরদার করা।  দেশকে খাদ্যে স্বয়ংসম্পুর্ণ করা এবং কেউ যেন ভুখা না থাকে তার ব্যবস্থা করা।  দেশে কাপড়ের উৎপাদন বাড়িয়ে সকলের জন্য অন্তত মোটা কাপড় সরবরাহ নিশ্চিত করা।  কোন নাগরিক গৃহহীন না থাকে তার যথাসম্ভব ব্যবস্থা করা।  দেশকে নিরক্ষরতার অভিশাপ থেকে মুক্ত করা।  সকল দেশবাসীর জন্য ন্যূনতম চিকিৎসার বন্দোবস্ত করা।  সমাজে নারীর যথাযোগ্য মর্যাদা প্রতষ্ঠা করা এবং যুব সমাজকে সুসঙ্গহত করে জাতি গঠনে উদ্বুদ্ধ করা।  দেশের অর্থনৈতিক উন্নয়নে বেসরকারী খাতে প্রয়োজনীয় উৎসাহ দান।  শ্রমিকদের অবস্থার উন্নতি সাধন এবং উৎপাদন বৃদ্ধির স্বার্থে সুস্থ শ্রমিক-মালিক সম্পর্ক গড়ে তোলা।  সরকারি চাকুরীজীবিদের মধ্যে জনসেবা ও দেশ গঠনের মনোবৃত্তিতে উৎসাহিত করা এবং তাদের আর্থিক অবস্থার উন্নয়ন করা।  জনসংখ্যা বিস্ফোরন রোধ করা।  সকল বিদেশী রাষ্ট্রের সাথে সমতার ভিত্তিতে বন্ধুত্ব গড়ে তোলা এবং মুসলিম দেশগুলির সাথে সম্পর্ক জোরদার করা।  প্রশাসন এবং উন্নয়ন ব্যবস্থা বিকেন্দ্রীকরণ এবং স্থানীয় সরকাররে শক্তিশালী করা।  দুর্নীতিমুক্ত ন্যায়নীতিভিত্তিক সমাজ ব্যবস্থা কায়েম করা।  ধর্ম, বর্ণ, গোত্র নির্বিশেষে সকল নাগরিকের অধিকার পূর্ন সংরক্ষণ করা এবং জাতীয় ঐক্য এবং সংহতি সুদৃঢ় করা।   কর্মসূচির উদ্দেশ্য  ১৯ দফা কর্মসূচির মূল উদ্দেশ্য ছিল উন্নয়নের হার বাড়ানো, উৎপাদন ও কর্মসংস্থান বৃদ্ধির লক্ষ্যে পরনির্ভরশীলতা কমানো, আয়ের সুষম বণ্টন, জনসংখ্যা বৃদ্ধির হার কমিয়ে আনা, খাদ্যে স্বয়ংসম্পূর্ণতা অর্জন। এজন্য ১৯৮০ সালের জুলাইয়ে দ্বিতীয় পঞ্চবার্ষিক পরিকল্পনায় জনগণের অর্থনৈতিক মুক্তির জন্য জিয়াউর রহমানের ব্যাপক কর্মসূচি গ্রহণ করেন। জীবনযাত্রার মানোন্নয়ন, খাদ্য উৎপাদন বৃদ্ধি, জনসংখ্যা বৃদ্ধি রোধ, নিরক্ষরতা দূরীকরণ, সম্পদের সুষ্ঠু ব্যবহার ও রফতানি আয় বৃদ্ধির মাধ্যমে স্বনির্ভরতা অর্জন। প্রশাসনিক বিকেন্দ্রীকরণ ও স্থানীয় স্বায়ত্তশাসিত প্রতিষ্ঠানের মাধ্যমে গ্রামের জনগণকে সম্পৃক্ত করে গ্রামীণ জীবনযাত্রার মান উন্নত করা ছিল পরিকল্পনার অন্যতম লক্ষ্য। বাংলাদেশের একটি স্বতন্ত্র শক্তিশালী অর্থনৈতিক ব্যবস্থা গড়ে তোলার ব্যাপারে জিয়াউর রহমানের অগ্রণী ভূমিকা ছিল প্রশংসনীয়। এ ছাড়া ব্যাপক খাল খনন কর্মসূচি, স্বনির্ভর প্রকল্প এবং বৃক্ষরোপণ কর্মসূচিরও তিনি ছিলেন প্রধান প্রবক্তা।  তথ্যসূত্র  বিষয়শ্রেণী:জিয়াউর রহমান বিষয়শ্রেণী:রাজনৈতিক কর্মসূচি
থাম্ব|ঢাকাগামী মধুমতি এক্সপ্রেস আড়ানী রেলস্টেশনে প্রবেশের সময় আড়ানী রেলওয়ে স্টেশন বাংলাদেশের রাজশাহী বিভাগের রাজশাহী জেলার বাঘা উপজেলার একটি রেলওয়ে স্টেশন।   অবস্থান  আড়ানী রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত।   ইতিহাস  সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে আড়ানী রেলওয়ে স্টেশন চালু হয়।   পরিষেবা  আড়ানী রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: থাম্ব|বাংলাদেশ রেলওয়ে কর্তৃক প্রদর্শিত আড়ানী স্টেশনের আপ-ডাউন ট্রেন সমূহের সময়সূচী।  বনলতা এক্সপ্রেস  পদ্মা এক্সপ্রেস  ধুমকেতু এক্সপ্রেস  সিল্কসিটি এক্সপ্রেস  কপোতাক্ষ এক্সপ্রেস  সাগরদাঁড়ি এক্সপ্রেস  বরেন্দ্র এক্সপ্রেস  তিতুমীর এক্সপ্রেস  ঢালারচর এক্সপ্রেস  উত্তরা এক্সপ্রেস  মহানন্দা এক্সপ্রেস  রাজশাহী এক্সপ্রেস  রাজশাহী কমিউটার ও কিছু  লোকাল ট্রেন।   তথ্যসূত্র   বিষয়শ্রেণী:রাজশাহী জেলার রেলওয়ে স্টেশন
স্টুয়ার্ট ওয়াগম্যান (১৪ মে, ১৯১৯, নিউ ইয়র্ক সিটি, নিউ ইয়র্ক  - ২৪ নভেম্বর, ২০০৭, লিভোর্নো, ইতালিতে)  একজন মার্কিন দাবাড়ু এবং ফিদে মাস্টার ছিলেন।   যুক্তরাষ্ট্রের নাগরিক হলেও জীবনের অনেকটা সময় কাটিয়েছেন ইতালিতে। ওয়াগম্যান প্রথম গ্র্যান্ডমাস্টার অ্যান্ডি সোল্টিসের একটি নিবন্ধের মাধ্যমে ব্যাপক মনোযোগে আসেন, যেটি তার চেস লাইফ সাময়িকীর "চেস টু এনজয়" কলামে মুদ্রিত হয়েছিল (এবং পরে সোলটিসের বই কার্ল মার্কস প্লেস চেস- এ সংকলিত হয়েছে), ওয়াগম্যানের কৃতিত্বকে "প্রয়াত ব্লুমার" হিসাবে বর্ণনা করেছেন যিনি এটি তৈরি করেছিলেন। ৪৬ বছর বয়সে তার আন্তর্জাতিক অভিষেক।  সোল্টিস ওয়াগম্যানকে সিসিলিয়ান ড্রাগনের বিশেষজ্ঞ হিসাবে নামকরণ করেছিলেন।  ওয়াগম্যান তার ষাটের দশকে ফিদে মাস্টার খেতাব অর্জন করেন এবং আশির দশকে তিনি উচ্চ স্তরের খেলা বজায় রাখেন। ওয়াগম্যান ৮৭ বছর বয়সে ২০০৬ ওয়ার্ল্ড সিনিয়র চ্যাম্পিয়নশিপে খেলেন, যা তাকে ইভেন্টে দ্বিতীয়-বয়স্ক অংশগ্রহণকারী করে তোলে; মার্কিন যুক্তরাষ্ট্রের খেলোয়াড়দের মধ্যে সেরা পারফরম্যান্সের জন্য তার স্কোর ৬/১১, যা ত্রিমুখী টাই (বিল হুক এবং এডুয়ার্ড জেলকিন্ডের সাথে)।    তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০০৭-এ মৃত্যু বিষয়শ্রেণী:মার্কিন দাবাড়ু বিষয়শ্রেণী:দাবা ফিদে মাস্টার বিষয়শ্রেণী:ইতালিতে মার্কিন প্রবাসী বিষয়শ্রেণী:২০শ শতাব্দীর দাবাড়ু
উত্তপম (বা উথাপাম, উত্তাপ্পাম ইত্যাদি) দক্ষিণ ভারতের এক প্রকার দোসা। একটি সাধারণ দোসার বিপরীতে উত্তপম ঘন টপিংসহ খাস্তা ও ক্রেপের মতো হয়। নামটি তামিল শব্দ অপ্পাম ও উথিয়া বা উতরিয়া থেকে এসেছে, যার অর্থ "ঢেলে দেওয়া অপ্পাম, কারণ অপ্পাম একটি গোলাকার নীচু প্যানে রান্না করা হয়, অন্যদিকে উথিয়া-অপ্পাম একটি সমান স্কিললেটে রান্না করা হয়। তামিল প্রাচীন সাহিত্যে এর নাম উল্লেখ করা হয়েছে। তামিল বাসিন্দাদের ক্লাসিক প্রাতঃরাশের মধ্যে থাকে ইডলি, দোসা বা উত্তপম যা বেশিরভাগ সাম্বার ও চাটনির সাথে থাকে।   উপকরণ  উত্তপম তৈরির প্রধান উপকরণগুলি হল ইডলি বাটার বা দোসা বাটার, পেয়াঁজ, সবুজ মরিচ, ক্যাপসিকাম, ঈষৎ ভাজার জন্য তেল, টমেটো ও লবণ।  প্রস্তুতি  উত্তপম বাটা মাষকলাই ও চালের ১:৩ অনুপাত নিয়ে তৈরি করা হয়। চালটি সিদ্ধ চাল ও বাসমতী জাতীয় নিয়মিত জাতের সংমিশ্রণ হতে পারে। মসুর ডাল ও চাল সারারাত ভিজিয়ে রাখতে হয় এবং এটি যতক্ষণ না উঠে যায় ততক্ষণ মাটিতে ও গাঁজানো হয়। বাটাটি একটি গরম প্যানে ছড়িয়ে দেওয়া হয়, সাধারণত বৃত্তাকার টপিংগুলি এটিতে ছড়িয়ে দেওয়া হয় ও আলতো করে চাপ দেওয়া হয়। এটির চারপাশে তেল ফোটানো হয়, এর বর্ণ সোনালি-বাদামী হয়ে গেলে উল্টে দেওয়া হয়, তেল আবার ছিটিয়ে দেওয়া হয় এবং দ্বিতীয় পৃষ্ঠটি ভাজা হয়েছে কিনা তা নিশ্চিত করার জন্য আরেকবার উল্টানো হয়। তারপর উত্তপম পরিবেশন ও খাওয়ার জন্য প্রস্তুত হয়।  উত্তাপম ঐতিহ্যগতভাবে টমেটো, পেঁয়াজ, মরিচ, ক্যাপসিকাম এবং ধনিয়ার মতো টপিং দিয়ে তৈরি করা হয়; অন্যান্য সাধারণ পছন্দ হল নারকেল, গাজরের ছোট ছোট টুকরো ও বীট। এগুলি প্রায়শই সাম্বার বা চাটনির সাথে খাওয়া হয়। থাম্ব|250x250পিক্সেল|বারাণসীর রাস্তায় উত্তপম (২০০৭)।   আরও দেখুন    অপাম  ভারতীয় রুটির তালিকা  প্যানকেকের তালিকা     তথ্যসূত্র    বহিঃসংযোগ    কোডো মিল্লেত উথপ্পাম  উত্তাপম বাটার প্রস্তুতপ্রণালী  বিষয়শ্রেণী:মসুর ডালের পদ বিষয়শ্রেণী:ভারতীয় চালের পদ বিষয়শ্রেণী:অন্ধ্র রন্ধনশৈলী বিষয়শ্রেণী:কর্ণাটকের রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:ভারতীয় রুটি বিষয়শ্রেণী:তামিল রন্ধনশৈলী বিষয়শ্রেণী:দক্ষিণ ভারতীয় রন্ধনশৈলী
thumb|একজন ব্যক্তির রেজ্যুমে রেজ্যুমে হচ্ছে একজন ব্যক্তির ব্যক্তিগত, শিক্ষাগত, পেশা আর যোগ্যতার তথ্য একনজরে তুলে ধরার কৌশল। এটিকে একজন চাকরিপ্রার্থীর ব্যক্তিগত বিজ্ঞাপনও বলা হয়।নিজেকে তুলে ধরুন ,জাবেদ সুলতান, দৈনিক প্রথম আলো। ঢাকা  থেকে প্রকাশের তারিখ: ৩০-০১-২০১০   সিভি ও রেজ্যুমের পার্থক্য  রেজ্যুমে ও সিভির মূল অংশগুলো একই রকমের। তবে বেশ কিছুটা পার্থক্য রয়েছে অনেক দেশে রেজ্যুমে এবং সিভি কে আলাদা আলাদা ভাবে ধরা হয় আবার অনেক দেশে এই দুইও টাকেই একই ভাবা হয় কারণ দুইওটাই মূলত এক কাজেই ব্যবহৃত হয় থাকে। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভির লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরনগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।  জীবনবৃত্তান্ত জীবন বৃত্তান্তের সারসংকলন  সিভি মূলত (Curriculum vitae) একটি ল্যাটিন শব্দ এর ইংরেজি নাম Course of life ; বঙ্গানুবাদ হচ্ছে জীবনবৃত্তান্ত।রেজ্যুমের (resume) হচ্ছে একটি আমেরিকান ইংরেজি শব্দ এবং এর বঙ্গানুবাদে ভাবানুবাদ জীবনবৃত্তান্তের সারসংকলন । https://www.britannica.com/story/whats-the-difference-between-a-rsum-and-a-cv জীবন বৃত্তান্ত হচ্ছে জীবনের যাবতীয় সব ধরনের কোর্স ও দক্ষতা, প্রকল্প ও অভিজ্ঞতার এবং আবশ্যিক কিছু ব্যক্তিগত তথ্য সমৃদ্ধ লেখা। জীবনবৃত্তান্তের সারসংকলন হচ্ছে নির্দিষ্ট চাকুরীর বিপরীতে আবশ্যিক তথ্য সংকলন যা সম্পূর্ণ জীবন বৃত্তান্ত (CV) নয়। https://www.britannica.com/story/whats-the-difference-between-a-rsum-and-a-cv জীবন বৃত্তান্ত আবেদন পত্র সহ একাধিক পৃষ্ঠার হয় জীবনবৃত্তান্তের সারসংকলন প্রথম পৃষ্ঠার উপরিভাগে আবেদন পত্র এবং নিচের ভাগে জীবন বৃত্তান্তের সারসংকলন যুক্ত করে লিখতে হয় অথবা দুটি পাতার প্রথম পৃষ্ঠায় আবেদন পত্র ও জীবনবৃত্তান্তের সারসংকলন লিখতে হয়।https://www.britannica.com/story/whats-the-difference-between-a-rsum-and-a-cv    রেজ্যুমের গঠন  	সাদা অফসেট কাগজে রেজ্যুমে তৈরি করতে হবে।  	ওপরে আলাদা করে ‘রেজ্যুমে’র টাইটেল বা হেডিং দেওয়ার দরকার নেই।  	ই৪ সাইজের কাগজে ইংরেজি ভাষায় টাইমস নিউ রোমান ১২ পয়েন্টের ফন্টে, বাংলা ভাষায় প্রচলিত কোনো ফন্টে ১৪ পয়েন্টে লিখতে হবে। 	চারপাশে এক ইঞ্চি করে জায়গা ফাঁকা (মার্জিন) রাখা ভালো। 	বাড়তি কথা লেখা যাবে না।  	নিজের সম্পর্কে কোনো ভুল বা মিথ্যা তথ্য কখনোই ব্যবহার করা যাবে না।  	ভাষা হবে প্রচলিত ও সহজ।ভালো চাকরির জন্য চাই উপযুক্ত সিভি,শাব্বীর আহমদ তামীম, দৈনিক আজাদি। ঢাকা থেকে প্রকাশের তারিখ: ৬ জুন, ২০১২ খ্রি.   তথ্যসূত্র    বহিঃসংযোগ    Bennett, Scott A. The Elements of Résumé Style: Essential Rules and Eye-Opening Advice for Writing Résumés and Cover Letters that Work. AMACOM, 2005 .  Whitcomb, Susan Britton. Resume Magic: Trade Secrets of a Professional Resume Writer, Third Edition. JIST Publishing, 2006. .  Euro CV, Jean-Pierre Thiollet, Paris, Top Editions, 1997.   বিষয়শ্রেণী:বাণিজ্যিক নথি
নাগপুর মেট্রো () ভারতের অন্তর্গত নাগপুর শহরের  দ্রুত পরিবহন ব্যবস্থা।  নির্মাণ প্রকল্পে ₹৮,২৬০ কোটি টাকা (১.২ বিলিয়ন মার্কিন ডলার) ব্যয় করা হয়।  ২০১৪ সালের ফেব্রুয়ারিতে, মহারাষ্ট্র সরকার মেট্রো প্রকল্পের অনুমোদন দেয়, যখন ভারত সরকারের শহর উন্নয়ন মন্ত্রণালয় প্রকল্পটির অনুমোদন দেয়।  ২০ আগস্ট ২০১৪ সালে, কেন্দ্রীয় মন্ত্রিপরিষদ প্রকল্প উন্নয়নের অনুমোদন দেয় এবং প্রধানমন্ত্রী নরেন্দ্র মোদি তার  ২১ আগস্ট  ২০১৪ সালে মেট্রো প্রকল্পের ভিত্তি স্থাপন করেন নাগপুর সফরকালে। ৩১ মে ২০১৫ সালে প্রকল্পের নির্মাণ শুরু হয়েছিল, ৩০ সেপ্টেম্বর ২০১৭ সালে পর্যন্ত মেট্রো রেলের পরীক্ষামূলক চলাচল শুরু হয়েছিল এবং প্রত্যাশা করা হয় ২০১৮ সালের এপ্রিল মাসে লাইন ১-এর একটি আংশ আংশিক  বাণিজ্যিক ভাবে পরিচালনার জন্য চালু করা হবে।  ২০১৯ সালের ৭ মার্চ প্রধানমন্ত্রী নরেন্দ্র মোদি ভিডিও কনফারেন্সিংয়ের মাধ্যমে মহারাষ্ট্রের মুখ্যমন্ত্রী দেবেন্দ্র ফদনাভিস এবং কেন্দ্রীয় মন্ত্রিপরিষদের মন্ত্রী নিতিন গডকরির সঙ্গে নাগপুর মেট্রোর উদ্বোধন করেন।  নাগপুর মেট্রো ভারতের ১৩ তম ব্যবস্থা।  ইতিহাস প্রকল্পটি ২০১২ সালের মধ্যে গৃহীত হয়েছিল, যখন ২০ লাখেরও বেশি জনসংখ্যার শহরগুলি মেট্রো রেল ব্যবস্থার জন্য যোগ্য হিসাবে বিবেচনা করা হয়েছিল। সরকার কর্তৃক এই সিদ্ধান্তে নাগপুর সহ মেট্রো রেল জন্য ভারতের যোগ্য  ১২ টি শহরে নির্মাণ শুরু হয়।  তখন নগর উন্নয়ন মন্ত্রালয়ের কেন্দ্রীয় মন্ত্রী কামাল নাথ, নাগপুরে মেট্রো রেল প্রস্তাব করেছিলেন এবং রাজ্য সরকারের কাছ থেকে বিস্তারিত প্রকল্পের প্রতিবেদনের আহবান করেছিলেন। ২২ ফেব্রুয়ারি ২০১২ সালে নাগপুরের মেট্রোর জন্য বিস্তারিত প্রকল্প প্রতিবেদন (ডিপিআর) প্রস্তুত করতে নাগপুর মেট্রো রেল কর্পোরেশন (ডিএমআরসি) এর সাথে নাগপুর উন্নয়ন সংস্থার (এনআইটি) একটি চুক্তি স্বাক্ষরিত হয়।  কেন্দ্রীয় মন্ত্রণালয় ডিপিআর কাজ পরিচালনার জন্য  ₹২৪ মিলিয়ন (৩,৩৩,০০০ মার্কিন ডলার) টাকা রাজ্য সরকার বরাদ্দ করেছিল।  তথ্যসূত্র  বহিঃসংযোগ  বিষয়শ্রেণী:নাগপুর মেট্রো
এভারকেয়ার হাসপাতাল ঢাকা (পূর্বনাম: অ্যাপোলো হাসপাতাল ঢাকা) বাংলাদেশের একটি বেসরকারি হাসপাতাল। হাসপাতালটি এভারকেয়ার স্বাস্থ্যসেবা গ্রুপ ও এসটিএস হোল্ডিংস লিমিটেডের যৌথ উদ্যোগে প্রতিষ্ঠিত হয়। বর্তমানে বাংলাদেশের রাজধানী ঢাকার পাশাপাশি বন্দরনগরী ও বাণিজ্যিক রাজধানী চট্টগ্রামেও এ হাসপাতালের শাখা রয়েছে।   ইতিহাস  হাসপাতালটি ১৬ এপ্রিল ২০০৫ সালে স্বাস্থ্য সেবা প্রদান শুরু করে। চারজন শিল্পপতি বন্ধু দেশে মানসম্মত স্বাস্থ্যসেবা দেওয়ার লক্ষ্যে করপোরেট খাতে একটি বিশেষায়িত হাসপাতাল প্রতিষ্ঠা করেন। বন্ধুরা হলেন এভারকেয়ার হাসপাতাল ঢাকার বর্তমান চেয়ারম্যান বব ডাব্লিউ কুন্দানমাল, ম্যানেজিং ডিরেক্টর খন্দকার মনির উদ্দিন ও মো. এ মঈন, টিপু মুনশি। এই চারজন মিলে হাসপাতালটি প্রতিষ্ঠা করেন।   পরিষেবা  থাম্ব|২০১৪ সালে হাসপাতালের ছবি|বাম|upright=1.0 হাসপাতাল বসুন্ধরা আবাসিক এলাকায় অবস্থিত। দেশের সেরা ২-৩টি বেসরকারী হাসপাতালগুলোর মধ্যে এ্যাপোলো হসপিটাল একটি। অত্যাধুনিক স্বাস্থ্যসেবা, উন্নত প্রযুক্তি, সার্বক্ষণিক জরুরি সেবা রয়েছে এই হাসপাতালটিতে। ১১ তলা বিশিষ্ট হাসপাতালটি সেন্ট্রাল এসি, লিফট এবং এলিভেটরযুক্ত।  হাসপাতালটির উন্নত চিকিৎসা কেন্দ্রগুলো হলো নিউরোসায়েন্স (নিউরোলজি ও নিউরোসার্জারি), কার্ডিয়াক সায়েন্স (ইন্টারভেনশনাল কার্ডিওলজি ও কার্ডিওভাসকুলার থোরাসিক সার্জারি), বোন অ্যান্ড জয়েন্ট সার্ভিসেস, কম্প্রিহেনসিভ ক্যানসার সার্ভিসেস (অস্থিমজ্জা প্রতিস্থাপন সুবিধাসহ), নেফ্রোলজি ও ইউরোলজি, গ্যাসট্রোএন্ট্রোলজি ও হেপাটোলজি, নারী-শিশু কেন্দ্র এবং ফার্টিলিটি সেন্টার। ক্রিটিক্যাল কেয়ার : মেডিকেল, সার্জিক্যাল, নিওনেটাল, পেডিয়াট্রিক, নিউরো, কার্ডিয়াক আইসিইউ (নিবিড় পরিচর্যা কেন্দ্র)। হাসপাতালে মোট ২৬টি বিভাগ রয়েছে। এভারকেয়ার হসপিটাল ঢাকা পোস্ট-কোভিড রিকভারি ক্লিনিকের মাধ্যমে নিয়ে এলো আশার আলো।   তথ্যসূত্র   বিষয়শ্রেণী:ঢাকার হাসপাতাল বিষয়শ্রেণী:বাংলাদেশের বেসরকারি হাসপাতাল বিষয়শ্রেণী:২০০৫-এ প্রতিষ্ঠিত হাসপাতাল
ডান|থাম্ব|100x100পিক্সেল| ভারতের বিভিন্ন দলিত দল দ্বারা ব্যবহৃত পতাকা ভারতের রিপাবলিকান পার্টি (কাম্বলে) হল ভারতের একটি রাজনৈতিক দল, যা ভারতের পুরানো আম্বেদকরবাদী রিপাবলিকান পার্টির একটি বিভক্ত দল। দলের নেতা বিসি কাম্বলে। দলিতদের মধ্যে এর উপস্থিতি মহারাষ্ট্রে সীমাবদ্ধ।  ২০০৯ সালে প্রকাশ আম্বেদকরের ভরিপা বহুজন মহাসংঘ ব্যতীত আরপিআই-এর সমস্ত উপদল আবার একত্রিত হয়ে একটি সংযুক্ত ভারতের রিপাবলিকান পার্টি গঠন করে।   তথ্যসূত্র   বিষয়শ্রেণী:আম্বেদকরবাদী রাজনৈতিক দল বিষয়শ্রেণী:মহারাষ্ট্রের রাজনৈতিক দল বিষয়শ্রেণী:ভারতের রিপাবলিকান পার্টি
নিবন্ধ পর্যালোচনা টেবিল () পাদদেশে চলুন সংখ্যা  নিবন্ধের নাম  প্রণেতা  অবস্থা  মন্তব্য১বেঙ্গল ফাউন্ডেশনWiki Ruhan ২সিটি গ্রুপWiki Ruhanএখানে দেখুন৩চন্দ্র রাজবংশWiki Ruhan৪বাংলাদেশ: রক্তের ঋণ Wiki Ruhan৫জম্মু ও কাশ্মীরের পতাকাWiki Ruhan৬ঢাকা বিশ্ব সঙ্গীত উৎসবWiki Ruhan৭অপারেশন হোটেল ইন্টারকন্টিনেন্টালSajjad31৮জাহানারা শাহনেওয়াজআত্মপ্রতীতি৯নেপালের জাতীয় প্রতীকWiki Ruhan১০২০০৮ বাংলাদেশ-মায়ানমার সমুদ্র বিরোধSajjad31এখানে দেখুন১১লিয়ারি টাউনআত্মপ্রতীতি১২পাকিস্তান বেসামরিক বিমান চলাচল কর্তৃপক্ষআত্মপ্রতীতি১৩ইহুদী ধর্মীয় সঙ্গীতSarwad038এখানে দেখুন ১৪দ্বিতীয় মুবারাক আলী খানWiki Ruhan ১৫ককবরক সাহিত্যJamil1520 ১৬বোমাং সার্কেলAbtahi Lamaএখানে দেখুন১৭মুঘল তাহখানাJamil1520১৮সোয়াত নদীআত্মপ্রতীতি১৯বিশ্ব অটিজম সচেতনতা দিবসJamil1520২০তন্দুরSarwad038 পর্যালোচনা ও সংশোধন চলছে২১নেপাল রাষ্ট্র ব্যাংকWiki Ruhan২২পূর্ব পাকিস্তান রেনেসাঁ সোসাইটিJamil1520২৩নেপাল টেলিকমWiki Ruhan২৪পার্বত্য চট্টগ্রাম ম্যানুয়াল ১৯০০Jamil1520 ২৫টেলিভিশন মালদ্বীপMrb Rafi ২৬রাষ্ট্রীয় বাণিজ্য ব্যাংকআত্মপ্রতীতি ২৭মং সার্কেলSarwad038 ২৮অপ লুয়াং জাতীয় উদ্যানআত্মপ্রতীতি ২৯বিহারের দুর্ভিক্ষ ১৮৭৩-৭৪Wiki Ruhan৩০ম্রক ইউর রাজ্যSarwad038 ৩১জম্মু ও কাশ্মীর উচ্চ আদালতJamil1520 ৩২জম্মু ও কাশ্মীর পুলিশJamil1520এখানে দেখুন৩৩পঞ্জীSarwad038 ৩৪তাজিকিস্তানের জাতীয় প্রতীকWiki Ruhan৩৫সাইপ্রাস এয়ারওয়েজWiki Ruhan৩৬জম্মু ও কাশ্মীর বিধানসভাJamil1520৩৭জাপানের রাজকীয় মোহরWiki Ruhan ৩৮ইসরাইলের জাতীয় প্রতীকWiki Ruhan ৩৯মেরি বিভাগ (তুর্কমেনিস্তান) আত্মপ্রতীতি  কিছু কিছু যান্ত্রিকতা সংশোধন করা হয়েছে৪০  ওমাটিডিয়াম   মাহফুজ ইমন  ৪১১২গো এশিয়াআত্মপ্রতীতি৪২বাহরাইনের জাতীয় প্রতীক  Wiki Ruhan ৪৩ ধালু প্রবাল দ্বীপপুঞ্জWiki Ruhan  ৪৪কিরগিজস্তানের জাতীয় প্রতীক Wiki Ruhan  ৪৫দাসোগুজ প্রদেশJamil1520 ৪৬ব্রুনাইয়ের জাতীয় প্রতীক Wiki Ruhan ৪৭বাহরাইনের সাহিত্য Mrb  ৪৮বলকান প্রদেশJamil1520  ৪৯আজারবাইজানের জাতীয় প্রতীকJamil1520  ৫০সাইপ্রাসের জাতীয় প্রতীকআত্মপ্রতীতি  ৫১পর্সা জাতীয় উদ্যানআত্মপ্রতীতি  ৫২১২গো এশিয়াআত্মপ্রতীতি ৫৩মেরি বিভাগ (তুর্কমেনিস্তান) আত্মপ্রতীতি  ৫৪আহাল প্রদেশ আত্মপ্রতীতি  ৫৫ভারত ভাগের বিরোধিতাIrraz Bin Idris ৫৬বাংলাদেশ উদ্ভিদ ও প্রাণি জ্ঞানকোষ—Wiki Ruhan  ৫৭বখতিয়ার খলজীর তিব্বত অভিযান মাহফুজ ইমন ৫৮সাইপ্রাসের সাহিত্য Jamil1520 ৫৯বঙ্গীয় আইন পরিষদRafid Abrar ৬০লেবাপ প্রদেশ Wiki Ruhan ৬১ঝলনাথ খান্নাল Wiki Ruhan ৬২কাজাখস্তানের জাতীয় প্রতীক আত্মপ্রতীতি ৬৩লাওসের জাতীয় প্রতীক Wiki Ruhan  ৬৪নুরা নদী Jamil1520  ৬৫লাইট অব হোপ Wiki Ruhan  ৬৬ইস্ট ইন্ডিয়া কোম্পানির পতাকা Jamil1520 ৬৭নূর নদী আত্মপ্রতীতি ৬৮ইসিম নদী আত্মপ্রতীতি  ৬৯৭ নভেম্বর ১৯৭৫-এ বাংলাদেশে অভ্যুত্থান Jamil1520
ঘোরমারা রেলওয়ে স্টেশন হল পূর্ব রেলওয়ের আসানসোল রেলওয়ে বিভাগের অধীনে জাসিডিহ-দুমকা-রামপুরহাট লাইনের একটি রেলওয়ে স্টেশন। এটি ভারতের ঝাড়খণ্ড রাজ্যের দেওঘর জেলার ঘোরমারায় অবস্থিত। এটির ৩টি প্ল্যাটফর্ম রয়েছে, যার মধ্যে ট্রেনগুলি বেশিরভাগই ১ এবং ২ নম্বর প্ল্যাটফর্মে আসে৷   ইতিহাস   জাসিডিহ জংশন থেকে দুমকা রেললাইন ১২ জুলাই ২০১১ সালে চালু হয়  এবং দুমকা থেকে আমবাঝরা রেলপথ জুন ২০১৪ সালে স্থাপন করা হয়। রামপুরহাট থেকে পিনারগরিয়া পর্যন্ত ট্র্যাকটি ২৫ নভেম্বর ২০১২-এ চালু হয়। ঘোরমারা রেলওয়ে স্টেশন সহ দুমকা থেকে রামপুরহাট পর্যন্ত সম্পূর্ণ একক রেলপথ ৪ জুন ২০১৫ সালে চালু হয়।   তথ্যসূত্র   বিষয়শ্রেণী:দেওঘর জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ
মুহান্নদ মুস্তফা আল শানকিতি (, ; জন্ম: ১২ মার্চ ১৯৯৯; মুহান্নদ আল শানকিতি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৭ সালে, আল শানকিতি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় চার বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মুহান্নদ মুস্তফা আল শানকিতি ১৯৯৯ সালের ১২ই মার্চ তারিখে সৌদি আরবের মদিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আল শানকিতি সৌদি আরব অনূর্ধ্ব-২০ এবং সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ এবং একটি শিরোপা জয়লাভ করেছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০২১  ২  ০ সর্বমোট  ২  ০  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:মদিনার ব্যক্তি বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
থাম্ব|ডান|200px|কেনিয়ার মানচিত্রে কাকুমার অবস্থান। কাকুমা (ইংরেজি: Kakuma) হচ্ছে কেনিয়ার উত্তর-পশ্চিমাঞ্চলের টারকানা জেলার অন্তর্গত একটি ছোট শহর। সোহায়লি ভাষায় কাকুমা অর্থ এখানে, স্থানটির বিশেষত্ব নির্দেশ করছে। এখানে ১৯৯২ সাল থেকে কাকুমা শরণার্থী শিবিরটি অবস্থিত। দীর্ঘ সময় ধরে চলা যুদ্ধের কারণে পার্শ্ববর্তী দেশগুলো থেকে প্রায় ৭০ হাজার শরণার্থী এখানে আশ্রয় নিয়েছেন। বেশিরভাগ শরণার্থীরা সুদান ও ইথিওপিয়ার নাগরিক। এছাড়াও আছেন সোমালিয়া, বুরুন্ডি, কঙ্গো, ইরিত্রিয়া ও উগান্ডার শরণার্থী। দুর্ভাগ্যজনক হলেও সত্য যে, স্থানীয় মানুষের থেকে শরণার্থীর সংখ্যাই এখানে বেশি।   তথ্যসূত্র    বহিঃসংযোগ   Background of the town  A book about Sudanese refugees who went from Kakuma to the U.S.  Solar Cooking Breakthrough in Kenyan Refugee Camp   David Morse article (2006) on general situation in Kakuma and successful HIV/AIDS prevention   বিষয়শ্রেণী:কেনিয়ার শহর বিষয়শ্রেণী:শরণার্থী শিবির